open-index/open-wikipedia-markdown huggingface dataset:
Johann Jakob Bernhardi

**Johann Jakob BERNHARDI** (naskiĝinta la 1-a de septembro 1774 en Erfurto, mortinta samloke la 13-a de majo 1850) estis germana botanikisto. Li nombriĝas inter la plej fruaj kaj internacie renomitaj plantgeografoj/-anatomoj. eta|Tropaeolum hayneanum, priskribita de Bernhardi

## Vivo 
Bernhardi frekventis la Konsilantargimnazion kaj studis medicinon kaj botaniko ĉe la Universitato de Erfurto. Post diplomiĝo li praktikis medicinon por kelke da tempo en lia naskiĝurbo. En 1799 li estis nomita direktoro de la botanika ĝardeno ĉe Gartenstraße (posteulo de Naumburg), kaj en 1809 estis profesoro pri botaniko, zoologio, mineralogio kaj medicinaj materialoj ĉe la universitato. Li funkciis kiel direktoro de la botanika ĝardeno ĝis sia morto en 1850, estante entombigita en la centra avenuo de tiu botanika ĝardeno. Malgraŭ la malfermo universitata en 1816 ties botanika ĝardeno pluekzistis ĝis 1850, nur danke al privataj investadoj de Bernhardi. Al la Trommsdorff-Instituto (nuligita en 1828) li faris ekskursojn botanikajn ĉiun semajnon kun studentoj helpate ekde 1825 de F.H. Blitz.

Dum lia vivo danke al akiroj kaj kontaktoj kun aliaj botanikistoj, li kunvenigis konsiderindan herbarion de 60,000 plantoj kun specimenoj de Nordameriko, Sudameriko, Azio kaj Afriko. En 1820 li iĝis membro de la renomita Akademio *Leopoldina* en Halle (Saale), kaj li estis ekde 1843 vicprezidanto de la erfurta Akademie gemeinnütziger Wissenschaften.

## Prezento en Usono 
Post lia morto tiu herbario ne restis en Germanio. Pro la klopodoj de George Engelmann, kiu, en 1857, baldaŭ post la morto de Bernhardi aĉetis la kompletan herbarion por la kvanto de 600 dolaroj por Henry Shaw, fondinto de la Botanika ĝardeno de Misurio en Usono, ĝi formas la nukleon de la kolekto kaj la komencan muzeon de tiu Botanika ĝardeno. Aktuale la "Missouri Botanical Garden herbarium" enhavas pli ol 6.2 milionojn da specimenoj kaj la biblioteko pli ol 120,000 volumojn.

Johann J. Bernhardi legis kaj priskribis plurajn speciojn de orkideoj, inkluzive de *Epipactis atrorubens*. Li priskribis specion de rozo sen dornoj, *Rosa × francofurtana*, trovita en la ĝardeno de la domo de Johann Wolfgang von Goethe en Vajmaro. La genro Bernhardia (familio Psilotaceae) estas nomita en lia honoro.

Li estis redaktisto de la fakgazetoj *Thüringische Gartenzeitung* kaj *Allgemein deutsches Gartenmagazin*. La travojo *Jacob-Bernhardi-Straße* en Erfurto, estas nomita en lia honoro.

La normverkinta mallongigo Bernh. kutimas indiki tiun individuon kiel la verkinton dum citado de botanika nomo.

## Verkoj (elekto) 
* Catalogus plantarum horti Erfurtensis, 1799.
* Systematisches Verzeichnis der Pflanzen, welche in der Gegend um Erfurto gefunden werden, 1800 *Anleitung zu Kenntnis der Pflanzen, 1804 (manlibro)
* Beobachtungen über Pflanzengefäße, 1805
* Ueber den Begriff der Pflanzenart und seine Anwendung, 1835

## Eksteraj ligiloj 
* Biografio ĉe NDB
* Plantoj nomitaj por Bernhardi
* Informoj ĉe thueringer-naturbrief.de 

Kategorio:Universitato de Erfurto
Kategorio:Germanaj botanikistoj

Kategorio:Homoj rilataj al Erfurto
Kategorio:Germanaj kuracistoj
Kategorio:Sekplantaroj
Kategorio:Akademianoj
Kvir-teorio

[eta|Epizodo de [podkasto Kern.punkto pri genro kaj egaleco, podia diskuto dum IJK 2018 pri la kongresa temo.]]
**Kvir-teorio** estas skolo de poststrukturisma kritika teorio, kiu elmerĝiĝis en la fruaj 1990-aj jaroj el la fakoj kviraj studoj kaj virinaj studoj. Kvir-teorio ampleksas kaj "kvirajn legojn" de tekstoj, kaj teoriadon pri *kvireco* (aŭ GLATeco) mem.
[eta|La usona sciencistino [Judith Butler, lesbanino, la pionirino de la kvir-teorio (kviro)|240x240px]]
Forte influita de la verkaroj de Lauren Berlant, Leo Bersani, Judith Butler, Lee Edelman, Jack Halberstam, David Halperin, José Esteban Muñoz, kaj Eve Kosofsky Sedgwick, kvir-teorio ellaboras kaj feminismajn defiojn al la ideo, ke sekso estas parto de la esenca memo, kaj la fokusan ekzamenadon en gejaj kaj lesbaj studoj pri la socie konstruita naturo de seksaj agoj kaj identecoj. Dum gejaj kaj lesbaj studoj koncentras sin al enketado pri natura kaj nenatura kondutoj kuntekste de samseksema konduto, kvir-teorio etendas sian fokuson por inkluzivi ĉiun specon de seksa aktivado aŭ identeco, kiu falas en normajn kaj aberaciajn kategoriojn. Itala feministo kaj filmoteoriisto Teresa de Lauretis inventis la terminon "kvir-teorio" por kongreso, kiun ŝi organizis ĉe la Universitato de Kalifornio, Santa Cruz en 1990 kaj por speciala numero de *Differences: A Journal of Feminist Cultural Studies*, kiun ŝi redaktis surbaze de tiu kongreso.

Kvir-teorio "koncentras sin al malakordoj inter biologia sekso, socia sekso, kaj deziro." "Kviro" estas asociita plej elstare kun GLAT-aj temoj, sed ĝia analiza kadro inkluzivas ankaŭ temojn kiel transvestado, intersekseco, seksa ambigueco kaj sekskorekta kirurgio. La klopodo de kvir-teorio malpruvi stablajn (kaj korelaciajn) biologiajn seksojn, sociajn seksojn, kaj seksecojn evoluas el specife lesba kaj geja reagordo de la poststruktura konceptado pri identeco kiel konstelacio de multaj nestablaj starpunktoj. Kvir-teorio ekzamenas la konstituajn diskursojn pri samseksemo evoluigitaj en la lasta jarcento por meti "kvirecon" en sia historia kunteksto, kaj enketas nuntempajn argumentojn, kaj por, kaj kontraŭ, tiu plej lasta terminologio.


Kategorio:Feminismo
Kategorio:GLAT
Kategorio:Kritika teorio
Armena Katedralo Sankta Triunuo (Gherla)

**Armena Katedralo Sankta Triunuo** estas armenkatolika historia monumento en Rumanio, en la urbo Gherla.

## Historio 
Ĉefe en la 17-a jarcento alvenis armenoj al la tiam sendependa Transilvanio. Ili konstruis la unuan kirkon en tiu ĉi urbo en 1723, sed ili devis akcepti la papon, kiel religian gvidanton; tamen ili rajtis uzi kelkajn armenajn ceremoniojn. La katedralo estis konstruita en la malfrua 18-a jarcento, sed en tiu loko pli frue estis armena ligna kapelo. En 1759 okazis la unua meso, sed la konstruaĵo ankoraŭ ne estis plene farita. Dum la konstruado en 1780 kaj 1793 la turo surteriĝis, krome en 1788, 1800 kaj 1804 fulmoj trafis la katedralon. Laŭ legendo en 1806 Francisko la 1-a Stefano (Sankta Romia Imperio) ne povis repagi la ŝuldon al la armenoj, tial la imperiestro donis al la katedralo pentraĵon faritan de Rubens aŭ Rubens-adepto. La orgeno ekfunkciis en 1856. La katedralo estis pentrita en 1930. Pro ludoj de infanoj en 1960 la supra parto de la katedralo forbruliĝis.

## Konstruaĵo 
La katedralo situas laŭ la ĉefplaco. La fasado konsistas el la ĉefenirejo, pli supre la turo altiĝas. Flanke ankaŭ po unu turetoj altiĝas. Malantaŭ la fasado etendiĝas la navo, kiu finiĝas en duonronda sanktejo aŭ absido. Interne 4 flankaj altaroj estas videblaj: Sankta Maria, Sankta Gregorio la Iluminanto, Sankta Jozefo kaj Johano Nepomuko.

## Fontoj 
* hungare
* hungare 
* hungare

eta|maldekstre|Flanko de la katedralo
eta|Pentraĵo de Rubens? aŭ adepto

Kategorio:Preĝejoj sub patroneco de Sankta Triunuo
Kategorio:Katedraloj en Rumanio
Kategorio:Armenaj katedraloj
Kategorio:Religiaj konstruaĵoj finitaj en 1770-1779
Kategorio:Aperis en 1776
Kategorio:Distrikto Cluj
Frigyes Nagy

**Frigyes Nagy** [fridjeŝ nadj], laŭ hungarlingve kutima nomordo **Nagy Frigyes** estas hungara politikisto, ministro, parlamentano, agronomo.

Frigyes Nagy http://www-archiv.parlament.hu/kepviselo/elet/n287.htm naskiĝis la  1939 en Magyaróvár (nun urboparto de Mosonmagyaróvár). 
 
## Biografio 
Frigyes Nagy frekventis baz- kaj mezlernejojn en sia naskiĝurbo (li lernis ankaŭ muzikon), poste samloke agrikulturan altlernejon inter 1957 kaj 1961. En 1962 li aliĝis al la komunistoj, poste en 1989 li forlasis ilin. Post lernado li laboris unu jaron en kolĥozo apud Gyõr kiel agronomo, poste ĝis 1967 li instruis en la supre menciita altlernejo. En 1967 li doktoriĝis en Gödöllő, krome li plulernis en Ekonomia Universitato pri Marx Károly inter 1963 kaj 1968 laŭ koresponda lernado, kie li akiris plian diplomon. Depost 1968 li laboris en ŝtata bieno. Tiutempe li laboris 2 jarojn en Tanzanio kiel agrikultura spertulo. Ekde 1973 li ankaŭ instruis en la altlernejo (kiel titulara docento), kie li atingis la instruan rangon titulara universitata profesoro en 1992. Li finis la instruadon, kiam li aĝis 70. Li estis parlamenta deputito inter 1994 kaj 1998, li estis nomumita ministro pri agrikulturo en 1996.

Li ricevis premiojn aŭ medalojn en inter 1987 kaj 2009. En 1962 li edziĝis, en 1966 filino naskiĝis.

## Fontoj 
* hungarlingva biografio
* hungarlingva biografio kun foto

Kategorio:Hungaraj politikistoj
Kategorio:Hungaraj ministroj pri agrikulturo
Kategorio:Hungaraj agronomoj
Kategorio:Hungaraj profesoroj
Silver Car Crash (Double Disaster)

***Silver Car Crash (Double Disaster)*** (Arĝenta Aŭtoakcidento (Duobla Katastrofo)) estas pentraĵo de 1963 pentrita de la usona artisto Andy Warhol. En Novembro de 2013 ĝi estis vendita kontraŭ 105 milionoj da usonaj dolaroj (nome 65.5 milionoj da pundoj) ĉe aŭkcio, markante novan pli altan prezon por pentraĵo de Warhol.

## Historio
*Silver Car Crash (Double Disaster)* montras torditan korpon en la ruinigita interno de arĝenta aŭto. Ĝi estis pentrita de Andy Warhol je aĝo de 35. Ĝi estis la lasta pentraĵo de la artisto kiu estis lasata en privataj manoj. La pentraĵo estas 8 por 13 futoj, kaj estis ekspoziciita nur unufoje en publiko dum la lastaj 26 jaroj.

Tiu arta majstroverko estis posedata de eŭropa kolektisto dum 20 jaroj. En Novembro 2013, kvin pliproponantoj luktis por la pentraĵo en aŭkcio de nuntempaj artaĵoj organizita de Sotheby’s, alvenante al prezo de 105 milionoj da usonaj dolaroj. La nomo de la venkinto neniam estis publikigita.

La fina prezo estis super la esperoj de la organizantoj, ĉar la pentraĵo estis ĉirkauzkalkulita je $60–80 million. Tiu prezo rompis la antaŭan rekordon pagitan por varhola pentraĵo, establita en 2007 ĉe aŭkcio de Christie's je 72 milionoj da usonaj dolaroj por *Green Car Crash (Green Burning Car I)*.

## Referencoj
## Vidu ankaŭ
* Listo de la plej multekostaj pentraĵoj

* 

Kategorio:Andy Warhol
Kategorio:Famaj pentraĵoj
Kategorio:Verkoj de 1963
Făurești

**Făurești** estas nomo de pluraj lokoj en Rumanio:

* Făurești (Maramureș) estas vilaĝo en la distrikto Maramureș.
* Făurești (komunumo, Vâlcea) estas vilaĝo kaj komunumo en la distrikto Vâlcea.
Vișeu (rivero)

**Vișeu** [viŝeŭ] (, , ) estas rivero en la rumana distrikto Maramureș, maldekstra flankrivero de Tiso. Ĝi fontas en la montaro *Munții Rodnei* en altitudo de 1 409 m, longas 77 kilometrojn kaj verŝiĝas en Tison ĉe Valea Vișeului.

La fervoja linio inter Dej kaj Sighetu Marmației kaj la rumana nacia vojo DN18 parte sekvas la valon de la rivero.

Kategorio:Riveroj en Rumanio
Kategorio:Alfluantoj de Tiso
I Shot Andy Warhol

***I Shot Andy Warhol*** (Mi pafis al Andy Warhol) estas sendependa filmo de 1996 pri la vivo de Valerie Solanas kaj ŝia rilato kun la artisto Andy Warhol. Tiu filmo markis la komencon de la kanada reĝisoro Mary Harron. La filmo prezentas geaktorojn Lili Taylor kiel Valerie, Jared Harris kiel Andy Warhol kaj Martha Plimpton kiel la amiko de Valerie nom Stevie. Stephen Dorff ludas la rolulon de varhola superstelulo Candy Darling. John Cale de Velvet Underground verkis la filman scenaron spite protestoj el iama bandomembro Lou Reed. Yo La Tengo ludas anoniman sonbendon kiu iel similas al la muziko de la grupo.

Tiu filmo estis prezentita en la sekcio *Un Certain Regard* de la Festivalo de Cannes de 1996.

## Notoj 
## Bibliografio 
* Heller, Dana (2008). "Shooting Solanas: Radical Feminist History and the Technology of Failure". In Hesford, Victoria; Diedrich, Lisa. Feminist Time Against Nation Time: Gender, Politics, and the Nation-State in an Age of Permanent War. Lanham, MD: Lexington Books. ISBN 978-0-7391-1123-9.

Kategorio:Andy Warhol
Kategorio:Sendependa kino
Kategorio:Usonaj filmoj
Fărcașa

**Fărcașa** estas nomo de pluraj lokoj en Rumanio:
* Fărcașa (Bacău) estas vilaĝo en distrikto Bacău.
* Fărcașa (Maramureș) estas komunuma sidejo en distrikto Maramureș.
* Fărcașa (Neamț) estas komunuma sidejo en distrikto Neamț.
16494 Okao

**16494 Okao** estas asteroido de la asteroida zono malkovrita la  de la belga astronomo Eric Walter Elst elde la Observatorio La Silla en Ĉilio.

## Nomo 
Ĝi ŝuldas sian nomon al la rusia rivero Okao, kiu fontas en la Mez-Rusia altebenaĵo kaj, kun entuta longo de 1490 m, estas plej granda dekstra alfluanto de Volgo. Ĉe la kunfluejo kun Volgo, estas la urbo Niĵnij Novgorod.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1990
Stadiono Mircea Chivu (Reșița)

La **stadiono Mircea Chivu** estas futbala stadiono sude en la urbo Reșița (Rumanio). Ĝi servas kiel hejma stadiono de du teamoj:
* la dua-liga teamo *CS Metalul Reșița*,
* la tria-liga teamo *CSM Școlar Reșița*.

La stadiono estis konstruita en 1926 kaj havas lokojn por 12.500 spektantoj, el kiuj 6.100 estas sidlokoj. Ĝi portas la nomon de Mircea Chivu, patro de la futbalisto Cristian Chivu, kapitano de la nacia teamo de Rumanio. Cristian Chivu naskiĝis en 1980 en Reșița kaj lernis futbaladon instruate de sia patro, trejnisto, kiu en la 1970-aj jaroj estis futbalisto de la universitato Craiova.

En 2010 tie estis inaŭgurita marmora busto de Mircea Chivu (mortinta la ), en ĉeesto de lia filo.

## Notoj 
Kategorio:Distrikto Caraș-Severin
Lăpuș

**Lăpuș** povas esti:
* Lăpuș (Maramureș), komunumo en distrikto Maramureș
* Lăpuș (rivero), rivero en distrikto Maramureș
* Târgu Lăpuș, iam *Lăpușu Unguresc*, urbo en distrikto Maramureș
Mühlenbach (Ahr)

La rojo **Mühlenbach** estas ĉ. 7,1&nbsp;km longa, norda kaj orografie maldekstra flankrivero de la rivero Ahr en la distrikto Euskirchen, germana federacia lando Nordrejn-Vestfalio.

## Geografio 
### Rivervojo 
La Mühlenbach fontas en Ahrgebirge kiel *Weilerbach*. Ĝia fonto situas ĉe la sudokcidenta deklivo de la monto Sommerberg (ĉ. 527 m alta) en la naturprotektejo *Obere Ahr mit Mühlheimer Bach, Reetzer Bach und Mühlenbachsystem* (supera Ahr kun kelkaj rojoj) sur la teritorio de la komunumo Blankenheim sur alteco de ĉ. 490 m super marnivelo.

De tie la rojo fluas suden tra la naturprotektejo ĝis la baraĵo Weilerbach (lago de Freilingen) . De la enbuŝiĝo de la Dörferbach (km 2,8) apud la muelejo „Freilinger Mühle“ ĝi nomiĝas Mühlenbach. Ĝi pasas akvopurigejon kaj fluas piede de la monto Mühlenberg (alteco 425,1 m). Poste ĝi enfluas apud Ahrhütte sur alteco de 348m de nordokcidente en la riveron Ahr.

### Akvokolekta areo kaj alfluantoj 
La 16,172&nbsp;km² granda akvokolekta areo estas deakvigata trans Ahr kaj Rejno al la Norda maro. 
;La alfluantoj de la Mühlenbach estas (rivermalalten):

## Referenco 
Kategorio:Riveroj en Nordrejn-Vestfalio
16498 Passau

'*16498 *Passau'''* estas asteroido de la asteroida zono malkovrita la  de la belga astronomo Eric Walter Elst elde la Observatorio La Silla en Ĉilio.

## Nomo 
Ĝi ricevis la nomon de la urbo Passau en Bavario, ĉe la kunfluejo de Danubo, Inn kaj Ilz. Origine kelta setlejo kaj poste romia *castrum'', la loko estis civilizita de Sankta Bonifaco en 739 kaj fariĝis urbo en 1225. La Katedralo Sankta Stefano de Passau gastigas la plej granda kirka orgeno en la mondo (17&nbsp;774 orgenfajfiloj, 233 registroj kaj 4 ludotabloj).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1990
Batiskafo

[350ra|eta|La batiskafo *[Trieste (submarŝipo)|Trieste*]]
**Batiskafo** estas speciale por profundmaresploro konstruita submarŝipo. La ŝipo estas imuna kontraŭ ekstreme alta hidrostatika premo kiu regas je granda profundo, ĝis pli ol milfoje la normala atmosfera premo. La batoskafo estas plibonigita batisfero: batiskafo memstare povas supren- kaj malsupreniri, dum la batisfero estas fiksita al kablo.

La unua batiskafo (la FNRS-2) estis konstruita en Belgio, financita de la Nacia Fondaĵo por Scienca Esploro kaj laŭ komisio de Auguste Piccard, kiu ankaŭ elpensis la (*francan*) vorton (*bathyscaphe*): de la greka *bathos* (profunda) kaj *skafè* (ŝalupo). Lia filo Jacques Piccard atingis en 1960 per la dua modelo batiskafo, la Trieste, profundo-rekcordon per en la Mariana fosego subakviĝi al profundeco de 11&nbsp;521 metroj. Pliposte montriĝis ke la internoj profundometroj havis devion kaj la atingita profundeco estis korektita al 10&nbsp;916 kaj ankoraŭ pliposte al 10&nbsp;911 metroj, la rekordo ĝis nun tamen restas valida. James Cameron egalis tiun rekordon en 2012.

## Konstruo 
La batiskafo konsistas el peza ŝtala globo por la ŝipanaro, pendita al floskorpo kiu estas plenigita per floslikvo pli malpeza ol akvo, kiel keroseno (aviadilbrulaĵo). Per aero aŭ gaso plenigita floskorpo postulus ke tiu estu samfortika kiel la ŝipanarglobo, por per la alta premo en la profundo ne esti kunpremita kaj per tio perdi sian flospovon. Sub la akvo la batiskafo estas stirita kiel balono, ĝi malsupreniras pro sian pezon kaj per eskapigi iom da floslikvon, kaj ĝi supreniras per la malfikso de balasto. La balasto konsistas el fero (metalskrapaĵo), kiu estas fiksata per elektromagnetoj. Tielmaniere la ŝipo aŭtomate iras al la surfaco dum perturbo en la energiprovizo.

Pliposte oni ankaŭ konstruis pli malpezajn tipojn kun propra propulsio.

Kategorio:Esplorado
Kategorio:Submarŝipoj
(16500) 1990 SX10

**(16500) 1990 SX10** estas asteroido de la asteroida zono malkovrita la  de la usona astronomo Henry E. Holt elde la Observatorio de la Monto Palomar (Kalifornio, Usono).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henry E. Holt
Kategorio:Astronomiaj objektoj malkovritaj en 1990
APLV

, , mallongigite **APLV**) estas franca asocio de fakuloj kreita en 1902 kiu grupigas instruistoj de vivantaj lingvoj, de ĉiuj edukaj niveloj, por ĉiuj lingvoj. Ĝi agadas por lingva diverseco en la franca eduksistemo kaj faciligas pripensadon rilate pedagogiajn praktikojn de instruistoj de vivantaj lingvoj.

APLV estas membro de la internacia federacio de instruistoj de vivantaj lingvoj (FIPLV). Ĝi subskribis la eŭropan ĉarton pri plurlingveco.

## Revuo *Les Langues Modernes* 
APLV eldonas trimonatan revuon *Les langues modernes* (Nuntempaj lingvoj), kreitan en 1906. Ĝi enhavas artikojn pri ĝenerala instruado de lingvoj, lingvoscienco en rilato kun instruado de lingvoj, instituciaj informoj, didaktiko de lingvoj, lingvopolitiko, anoncoj de kolokvoj kaj novaj eldonoj, ekzercoj por lingvokurso de elementa ĝis universitata nivelo. Ĝi estas referenco por aktivaj aŭ estontaj lingvo-instruistoj kaj ĉiuj personoj kiuj interesiĝas pri lingvoinstruado aŭ plurlingveco.

## Eksteraj ligiloj 
*Oficiala retejo de APLV : http://www.aplv-languesmodernes.org/

Kategorio:Edukado en Francio
Kategorio:Edukaj organizaĵoj en Eŭropo
Kategorio:Francaj asocioj
Kategorio:Instruistoj de lingvoj
Kategorio:Francaj instruistoj
(16504) 1990 TR5

**(16504) 1990 TR5** estas asteroido de la asteroida zono malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1990
16503 Ayato

'*16503 *Ayato'''* estas asteroido de la asteroida zono, malkovrita la  de la japana astronomo Tsutomu Seki elde Geisei en gubernio Koĉi (Japanio).

*Ayato Seki'' (naskiĝis en 2005) estas la unua nepo de la malkovrinto. Li interesiĝas observi la konstelaciojn kiel ŝatokupo kaj revas iam fari astronomian malkovron.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Tsutomu Seki
Kategorio:Astronomiaj objektoj malkovritaj en 1990
Werner Fuß

**Werner Fuß** (prononco , naskiĝis la  en Ebingen (kiu ekde la jaro 1975 estas la plej granda parto de la tiam kreita urbo Albstadt), do nun -jara - estas germana fizikisto kaj esperantisto. Post la mezlerneja finekzameno en 1962, li studis kemion en la universitato de Tübingen ĝis 1964 kaj la universitato de Munkeno ĝis 1966, kaj diplomiĝis en novembro 1966. Poste li doktoriĝis en la universitato de Munkeno kaj ekde 1970 la universitato de Frankfurto pri orpitalsinsekvo de borkombinaĵoj, kaj sukcese defendis la doktorigan tezon en julio 1971. Ekde 1972 li laboris kiel scienca kunlaboranto de la Max-Planck-Instituto pri Kvantuma Optiko en Munkeno, kaj aparte fokusiĝis pri kemiaj laseroj kaj kemiaj aplikadoj de laseroj. En la 69-a Germana Esperanto-Kongreso de majo 1991, kiu okazis en Munkeno kaj traktis la temon "scienco kaj tekniko en Esperanto" li kontribuis per altnivela esperantlingva faka prelego pri la temo de "laseraplikoj en fotokemio". Li estas regula kunlaboranto de la revuo Monato.

## Fonto 
* Kongreslibro de la 69-a Germana Esperanto-Kongreso, "100 jarojn Esperanto en Munkeno", paĝo 14

## Ekstera ligilo 
* anonco pri esperantlingva prelego de li pri "fina deponado de forte radioaktiva rubo" el decembro 2014 en Munkeno (la reteja anonco estas germana)

Kategorio:Germanaj fizikistoj
Kategorio:Germanaj esperantistoj
Muzeo Andy Warhol Medzilaborce

La **Muzeo Andy Warhol Medzilaborce** aŭ **Muzeo Andy Warhol de Moderna Arto** (, respektive) en Medzilaborce, Slovakio estis establita en 1991 fare de usona familio de la artisto Andy Warhol kaj de la Slovaka Ministerio de Kulturo. Ĝis 1996 la muzeo estis nomita Muzeo de la Familio Warhol de Moderna Arto.

La konstanta ekspozicio de la muzeo Andy Warhol konsistas el 160 artaĵoj de Warhol, ĉefe pentraĵoj kaj silkaĵoj, same kiel memoraĵoj de Warhol. Oni ekspozicias ankaŭ verkojn el la frato de Andy nome Paul Warhol kaj de la filo de Paul, nome James Warhola. La muzeo montriĝas elstare en la filmo *Absolut Warhola*, reĝisorita de Stanislaw Mucha.

## Vidu ankaŭ 
* Muzeo Andy Warhol, situanta en la varhola indiĝena Picburgo.

## Eksteraj ligiloj 
* 
* The Andy Warhol Museum of Modern Art - urbo
* http://www.region.sk/warhol/index2.html 

## Referencoj 
* James Geary kaj Jan Stojaspal (2005). *Time Magazine*: The Rusyns . Konsultita la 11an de Majo, 2007.
* Ruth Ellen Gruber (1993). *New York Times*: Warhol Pops Up in Carpathia. Konsultita la 11an de Majo, 2007.

Kategorio:Andy Warhol
Kategorio:Muzeoj en Slovakio
Kategorio:Organizaĵoj fonditaj en 1991
Warhol
Kategorio:Distrikto Medzilaborce
Kategorio:Unuartistaj muzeoj
Kategorio:Konstruaĵoj en Regiono Prešov
Kategorio:Muzeoj fonditaj en 1990-1999
John Warhola

**Ján Varhola** (la 31-an de majo, 1925 – la 24-an de decembro, 2010), usonigita kiel **John Warhola**, ludis gravan rolon en la subtenado de la heredo de sia pli juna frato, nome la artisto pri pop-arto Andy Warhol, iĝis respondeca fare de sia patro pri la instruado de Andy kaj iĝis patrono de la Fondaĵo *Andy Warhol Foundation for the Visual Arts* post la morto de sia frato okazinta en 1987. Warhola superkontrolis la establadon de la The Andy Warhol Museum en Picburgo kaj de la Múzeum Andyho Warhola Medzilaborce en Medzilaborce, Slovakio.

Warhola naskiĝis en la 31a de majo, 1925, en Picburgo, la dua el tri filoj de Andrey kaj Julia Warhola.

Post kiam Andy Warhol finstudis kaj translokiĝis al Novjorko, Warhola restis en kontakto kun sia frato regule, telefonante al li ĉiusemajne ĝis lia morto. Kiel parto de la testamento de Andy Warhol, Warhola estis nomumita unu el la patronoj de organizaĵo kiu subtenus artojn. Kiel vicprezidento de la fondaĵo dum du jardekoj, Warhola helpis la kreadon de muzeoj dediĉitaj al la verkaro de Warhol en ties indiĝena Picburgo kaj en la areo de Slovakio kie liaj gepatroj kreskis. Establita en 1991, la *Andy Warhol Museum of Modern Art* ricevis ĉirkaŭ du dekduojn da verkoj de Warhol, same kiel aliaj artaĵoj kreitaj de la plej aĝa frato Warhola, nome Paul. Warhola estis aktiva partoprenanto ĉe la The Andy Warhol Museum situanta en la picburga nordareo *North Side*, ofte parolante kun infanoj kiuj vizitis la muzeon pri la verkaro de sia frato.

## Referencoj 
Kategorio:Lemkoj
Kategorio:Muzeoj
Kategorio:Picburgo
Kategorio:Pensilvanio
Kategorio:Andy Warhol
Julia Warhola

eta|upright
**Julia Warhola** (rutene Юлія Варгола, en slovaka Júlia Varcholová, 17a de novembro 1892 - 22a de novembro 1972) estis la patrino de la usona artisto Andy Warhol.

## Vivo 
Warhola naskiĝis kiel Júlia Justína Zavacká al kamparana familio en la rutena vilaĝo Miková, Aŭstrio-Hungario (nune en la nordorienta Slovakio) kaj estis la edzino de Ondrej Varchola (usonigita kiel Andrej Warhola) tie en 1909. Li elmigris al Usono tuj poste, kaj en 1921 ŝi sekvis lin al Picburgo, Pensilvanio. La paro havis tri filojn: Paul (Pavol), John (Ján), kaj Andy (Andrej). La familio loĝis ĉe diversaj picburgaj adresoj, sed ekde la komenco de 1932 ĉe 3252 Dawson Street en en la Oaklanda najbarejo de Picburgo. La familio estis bizancaj katolikoj kaj vizitis la Katolikan Preĝejon de Sankta Johano Krisostomo de Picburgo. Ŝia edzo mortis en 1942.

Julia emis kanti tradiciajn rutenajn popolkantojn kaj estis tre artema. Ŝi ŝatis pentri. Ŝiaj preferataj temoj estis anĝeloj kaj katoj. Ŝi faris ankaŭ brodaĵojn kaj aliajn manmetiaĵojn, kiaj bukedoj de man-faritaj floroj faritaj el ladoj kaj kolora papero. Dum Pasko ŝi ornamis paskajn ovojn laŭ la tradicio *Pisanka*.

Jam vidvino, ŝi translokiĝis al Novjorko en 1951 por zorgi pri Andy. Li oftis uzis ŝian ornaman kaligrafion por akompani siajn ilustraciojn. Ŝi eĉ ricevis premiojn pro sia literumado, inklude unu el la *American Institute of Graphic Arts* pro albumkovrilo por *The Story Moondog*, de la muzikisto Louis Thomas Hardin en 1958. En 1957 ŝi ilustris malgrandan libreton titolitan *Holy Cats* kaj ŝi laboris ankaŭ por *25 Cats Name Sam and One Blue Pussy*.

En 1966, Andy faris filmon titolitan *Mrs. Warhol* (nigra-blankan, 66 minutoj). Ĝi montras Julia en ŝia teretaĝo en la hejmo de Andy ludantan “aĝan peroksidan filmostelulon kun mutaj edzoj”, inklude la plej ĵusan edzon, ludatan de Richard Rheem. Andy sekvis ŝin per sia kamerao dum ŝi faris siajn ĉiutagajn rutinaĵojn.

En 1971, ŝi revenis al Picburgo kaj mortis post unu jaro. Ŝi estas enterigita, kun sia edzo kaj ĉe ŝia filo Andy, en la Baptisma Bizanca Katolika Tombejo Sankta Johano de Bethel Park, suda ĉeurbo de Picburgo.

## Referencoj 
## Eksteraj ligiloj 
* Retejo de la familio Warhol
* Registroj de Julia Zavacky Warhola ĉe Andy Warhol Museum 

Kategorio:Naskiĝintoj en 1892
Kategorio:Mortintoj en 1972
Kategorio:Katolikoj
Kategorio:Slovakoj
Kategorio:Usonaj enmigrintoj
Kategorio:Picburgo
Kategorio:Pensilvanio
Kategorio:Rutenoj
Kategorio:Andy Warhol
László Lakos

**László Lakos** [lAslO lakoŝ], laŭ hungarlingve kutima nomordo **Lakos László** estas hungara politikisto, ministro, parlamentano, bestkuracisto, inĝeniero.

László Lakos http://www.tortenelmitar.hu/index.php?option=com_content&view=article&id=4930&catid=75%3Al&Itemid=67&lang=hu naskiĝis la  1945 en Furta.

## Biografio 
László Lakos maturiĝis en Nagykőrös en 1963, poste li akiris bestkuracistan diplomon en 1968 en Veterinara Altlernejo de Budapeŝto. En 1969 li aliĝis al la komunistoj. Post lernado li estis soldato, poste li eklaboris kiel bestokuracisto en kolĥozo de Kőröstetétlen, kie li estis elektita kolĥozestro en 1972. Post 3 jaroj li estis kolĥozestro en Jászkarajenő. En 1985 li akiris plian diplomon en Gödöllő. En 1979 li kreis patenton. Tiutempe li havis postenojn ankaŭ en la municipo. Li estis parlamenta deputito inter 1985 kaj 1998. Li estis ministro pri agrikulturo inter 1994 kaj 1996. Depost 1998 li estas direktoro de agrikultura kooperativo de Kőröstetétlen.

Li edziĝis en 1967, poste li havis 2 filinojn.

## Fontoj 
* hungarlingva biografio
* hungarlingva biografio kun foto

Kategorio:Hungaraj politikistoj
Kategorio:Hungaraj ministroj pri agrikulturo
Kategorio:Hungaraj bestokuracistoj
Kategorio:Hungaraj agronomoj
Ĥoreo

**Ĥoreo** (aŭ koreo) estas nenormala nevola movomalsano, unu el grupo de neŭrologiaj malsanoj nomataj diskinezioj. La termino *ĥoreo* derivas el la greka vorto *χορεία* (=danco), ĉar la rapidaj subitaj movoj de piedoj aŭ manoj estas kompareblaj al danco.

La termino *hemichorea* (duonĥoreo) referencas al ĥoreo de unu flanko de la korpo, kiel ĥoreo de unu brako sed ne de ambaŭ (simila al duonbalismo).

## Vidu ankaŭ 
* Ĥoreeto

## Eksteraj ligiloj 
* Prezentaĵo

## Notoj 
Kategorio:Nervosistemaj malsanoj
Ĥoreeto

**Ĥoreeto**, aŭ **malgranda ĥoreo**, aŭ **Sidenhama ĥoreo** ( *chorea minor*,  ''Sydenham's chorea*, historie konata ankaŭ kiel *la malsano de Sankta Vito*) estas malsano karakterizata per rapidaj, nekunordigitaj subitaj movoj, ĉefe en la vizaĝo, manoj kaj piedoj. Ĥoreeto rezultas el infanaĝa infekto per *Streptococcus'' de la Grupo A beta-hemoliza kaj estas registrita kiel okazanta en 20–30% el pacientoj de reŭmata febro (ARF). Tiu malsano estas kutime latenta, okazas ĝis 6 monatojn post la akuta infekto, sed povas foje montri la simptomojn de reŭmata febro. Ĥoreeto pli oftas ĉe inoj ol ĉe maskloj kaj plimulto da pacientoj estas infanoj malpli ol 18 jarojn aĝaj. Okazoj de la ĥoreeto ĉe plenkreskuloj estas relative malpli oftaj kaj plejparte estas komplikaĵo de infanaĝa ĥoreeto.

## Referencoj
## Literaturo
* 

## Vidu ankaŭ 
* Ĥoreo

## Eksteraj ligiloj
* WE MOVE - Sydenham's Chorea - Symptoms/Findings
* Sydenham's chorea: Not gone and not forgotten* - Elsevier
* On defining Sydenham's chorea: where do we draw the line? - Elsevier

Kategorio:Neŭrologiaj malsanoj
Kategorio:Sindromoj en neŭrologio
Ortodoksismo en Kroatio

dekstra|eta|250x250px|Monaĥejo Gomirje
Ortodoksa kristanaro estas la dua plej granda religio en Kroatio, kiel Roma katolikismo superregas. Super 190,000 homoj, formanta 4.44% el la totala kroata loĝantaro, estas Orientaj Ortodoksaj kristanoj.

Ortodokseco en Kroatio estas unue reprezentita de la serba ortodoksa eklezio, kiu asertas enhavi plejparton de la Ortodoksa kristana fideleco. Aliaj gravaj religiaj organizoj estas la bulgara Ortodoksaeklezio kaj makedona ortodoksa eklezio. Ĉi tiuj tri eklezioj estas rekonitaj fare de la stato.
En Kroatio estas ankaŭ adeptoj de la Montenegra ortodoksa eklezio. Ankaŭ dum la 2a Mondmilito, la kroata ortodoksa eklezio ekzistis.

## Statistiko 
La publikigitaj datumoj de la 2011 kroata censo inkluzivis eventualan tabelon de etneco kaj religio kiu montris ke totalo de 190,143 Ortodoksaj kredantoj (4.44% el la totala loĝantaro) estis apartigitaj inter la sekvantaj etnaj grupoj:
* 159,530 Ortodoksaj serboj
* 16,647 Ortodoksaj kroatoj
* 2,401 Ortodoksaj makedonoj
* 2,187 Ortodoksaj per nacio
* 2,084 Ortodoksaj kredantoj de nedeklarita nacio
* 1,822 Ortodoksaj montenegroj
* 816 Ortodoksaj kredantoj de aliaj nacioj
* 729 Ortodoksaj rusoj
* 341 Ortodoksaj ukrainoj
* 293 Ortodoksa bosnianoj
* 158 Ortodoksaj bulgaroj
* 157 Ortodoksaj kredantoj de nekonata nacio
* 147 Ortodoksaj rumanoj
* 124 Ortodoksaj kredantoj de regiona aneco
* Aliaj individuaj etnecoj (sub 100 homoj ĉiuj)

## Serba Ortodokseco 
dekstra|eta|301x301px|Krka monaĥejo
Ĉi tiu eklezio kolektas sian fidelulojn inter la serbojn de Kroatio. En Kroatio ĝi estas organizita en la sekvantaj eparĥioj:
* Metropola de Zagrebo, Ljubljano kaj ĉiuj italoj
* Eparĥio de supra Karlovac
* Eparĥio de Slavonio
* Eparĥio de Osječko Polje kaj Baranjo
* Eparĥio de Dalmatio
La plej gravaj Serbaj Ortodoksaj ejoj inkluzivas la monaĥejojn:
* Dragović
* Gomirje
* Komogovina
* Krka
* Krupa
* Lepavina
* Sv. Lazarica
* Sv. Nedjelje
* Sv. Petke
* Sv. Vasilija Ostroškog
Kaj la preĝejoj:

Image:Православна црква у Загребу.JPG|Zagreba Orthodoksa Katedralo
Image:Rezidencija.dalj.jpg|Preĝejo de St. Demetrius, Dalj
Image:Orthodox Church in Karlovac.JPG|Preĝejo de St. Nicholas, Karlovac
Image:Chiesa Annunziata, Dubrovnik.JPG|Preĝejo de Sankta Anunciacio, Dubrovnik
Image:Православна црква у Вуковару 02.jpg|Preĝejo de St. Nicholas, Vukovar
Image:Vinkovci-(20090523)-Crkva Silaska Sv. duha.jpg|Preĝejo de Pentekosto, Vinkovci

## Referencoj 
## Tradukfonto 
Kategorio:Kristanismo en Kroatio
Kategorio:Ĝermoj pri Kroatio
Karl Friedrich Anton von Conta

eta|Tombo en Vajmaro
**Karl Friedrich Anton von CONTA** (naskiĝinta la 13-a de decembro 1778 en Erfurto, mortinta la 27-a de decembro 1850 en Vajmaro) estis germana politikisto.

## Vivo 
Contra frekventis de 1793-97 la Konsilantargimnazion erfurtan kaj poste la Universitaton de Erfurto.

Ekde 1805 li estis diplomato, ekde 1806 vajmara senditarsektretario en Varsovio, poste samfunkcie en Vieno kaj Parizo. Li iĝis en 1815 Legatarkonsilisto, en 1841 vicsekretario kaj en 1845 prezidanto de la Landa direkcio. Li partoprenis ankaŭ la interparolojn pri la kreado de la Germana Doganunio.

Okaze de la 50-a datreveno rega de Carl August malfruaj socialaj rajtoj italaj kaj hugenotaj renovigitis, per kio koncernitis ankaŭ Conta. Vajmare li estis amiko de Johann Wolfgang von Goethe, ekde 1805 membro de la erfurta Akademie gemeinnütziger Wissenschaften. Lia tombo troviĝas sur la Malnova tombejo en Vajmaro. Li posedis Kastelon Denstedt.

## Familio 
En la 18.5.1809 li edzinigis Victoria Antonia Friederike Weiß el Bad Langensalza. Ŝi estis la filino de loka tolfabrikanto. Gefiloj estis i.a.:
* Carl Bernhard (1816–1899), prusia generalleŭtenanto
* Karl Richard (1821–1895), prusia generalmajoro

## Verkoj 
* *Grundlinien der bürgerlichen Baukunst für teutsche Bau- und Werkschulen.* Halle 1806.

## Eksteraj ligiloj 
* Biografieto ĉe erfurt-web.de
* Citaĵo pri la rilato kun Goethe 
* Kontaktoj al Christoph Martin Wieland

Kategorio:Germanaj diplomatoj
Kategorio:Homoj rilataj al Erfurto
Kategorio:Homoj rilataj al Weimar
Kategorio:Germanaj politikistoj
James Warhola

**James Warhola** (16a de marto 1955) estas usona artisto kiu ilustraciis pli ol du dekduoj da porinfanaj bildolibroj ekde 1987.

Indiĝena el Smock, karbomineja regiono de la kantono Fayette, Pensilvanio, ĉe Picburgo, kaj de rutena deveno, li estas filo de Paul Warhola, nome la plej aĝa frato de Andy Warhol. James gradiĝis en desegno el Carnegie Mellon University en 1977. El 1977 al 1980 li studis ĉe la Art Students League of New York kun Jack Faragasso, kaj poste private kun Michael Aviano.

Li dum mallonge laboris por Andy Warhol ĉe la gazeto *Interview* sed li abandonis tiun laboron por iĝi ilustraciisto de scienco-fikcio, je kio lia onklo malaprobis en sia taglibroj.

Kiel ilustraciisto de scienco-fikcio en la komenco de la 1980-aj jaroj, Warhola faris artaĵojn por pli ol 300 libroj.

## Referencoj 
## Aŭskultu 
* NPR: James Warhola (20a de Majo, 2003)

## Eksteraj ligiloj 
* [jameswarhola.com Oficiala retejo]
* Kompleta listo de la verkoj de Warhola por *Mad*
* Intervjuo kun Radio Prague ĉe 1-1-2015

Kategorio:Vivantaj homoj
Kategorio:Usonaj artistoj
Kategorio:Porinfanaj verkistoj
Kategorio:Sciencfikcio
Kategorio:Slovakoj
Kategorio:Rutenoj
Kategorio:Picburgo
Kategorio:Andy Warhol
György Szabó (ministro)

**György Szabó** [djordj sabO], laŭ hungarlingve kutima nomordo **Szabó György** estas hungara politikisto, ministro, parlamentano, ekonomikisto.

György Szabó http://www-archiv.parlament.hu/kepviselo/elet/s748.htm naskiĝis la  1947 en Miskolc.

## Biografio 
György Szabó abiturientis en sia naskiĝurbo en 1965, poste li akiris diplomon en Ekonomia Universitato pri Marx Károly en 1972, fine li plulernis en politika altlernejo.  Pli frue ekde 1972 li daŭre havis taskojn kun postenojn en diversaj municipoj. Li aliĝis al la komunistoj en 1979, poste li ricevis ankaŭ partiajn taskojn kaj postenojn. En 1989 li estis nomumita partiestro de Borsod-Abaúj-Zemplén. Li estis parlamenta deputito inter 1990 kaj 1998 (kun interrompo inter 1991-1994). Li estis ministro pri sano en la jaroj 1995 kaj 1996. Tio estis granda surprizo, ja estis kutimo, ke ministro pri sano estas kuracisto. Tiutempe post pakaĵo de Lajos Bokros ne estis kuracisto por tiu ĉi posteno.

Li edziĝis en 1971 baldaŭ havanta 2 filojn.
 
## Fontoj 
* hungarlingva biografio kun foto

Kategorio:Hungaraj politikistoj
Kategorio:Hungaraj ministroj pri sano
Kategorio:Hungaraj ekonomikistoj
Fritz Hilpert

**Fritz HILPERT** – plennome *Friedrich Bernhard HILPERT*, naskiĝis , do nun -jara – estas germana esperantisto. Li studis ekonomikon, esperantistiĝis en 1976 kaj sekvajare kun pluraj kunstudantoj fondis la Munkenan Esperanto-Junularon, kiu iĝis loka grupo de Germana Esperanto-Junularo. Post la studo li iĝis bankoficisto, dum pluraj jaroj estis estrarano de Germana Esperanto-Asocio kaj ekde pluraj jardekoj funkcias kiel estrarano, plejparte vicprezidanto, de la Esperanto-Klubo Munkeno. Interalie li estis inter la organizantoj de la 69-a Germana Esperanto-Kongreso en 1991. Fritz Hilpert estas edziĝinta al la esperantistino *Vitoria Travassos*.

## Referencoj 
Kategorio:Germanaj ekonomikistoj
Kategorio:Germanaj esperantistoj
Michelsbach (Ahr)

La rojo **Michelsbach** estas ĉ. ok kilometrojn longa orografie maldekstra flankrivero de la rivero Ahr en Rejnlando-Palatinato kaj Nordrejn-Vestfalio, Germanio.

## Geografio 
### Rivervojo 
La rojo Michelsbach fontas en la arbaro *Oberbusch* inter la vilaĝparto Leudersdorf de la komunumo Üxheim kaj la komunumo Wiesbaum proksime de la distrikta strato K 69 sur alteco de ĉ. 519 m super marnivelo. la fonto situas rekte ĉe la federacia limo. De ĉi tie la roj fluas laŭlonge de la limo ĝis Leudersdorf kaj tra la naturprotektejo *Michelsbach, Ahbach und Aulbach mit Nebenbächen*. La rojo turniĝas norden kaj pasas okcidente Uedelhoven tie ĝi enfluas sur alteco de 342 m de nordokcidente la riveron Ahr.

### Akvokolekta areo kaj alfluantoj 
La altodiferenco de 177 metroj por la 8,3&nbsp;km longa vojo egalas al avarĝa deklino de 21 ‰. La 10,6&nbsp;km² granda akvokolekta areo deakvigas trans Ahr kaj Rejno al la norda maro.

## Rimarkoj 
## Referencoj 
## Eksteraj ligiloj 
Kategorio:Riveroj en Nordrejn-Vestfalio
Kategorio:Riveroj en Rejnlando-Palatinato
Mara (rivero, Iza)

**Mara** () estas rivero en la rumana distrikto Maramureș, maldekstra flankrivero de Iza. Ĝia enfluejo estas ĉe la vilaĝo Vadu Izei. Ĝia supra parto, supre de la vilaĝo Mara, estas nomata ankaŭ **Valea Brazilor**.

Mara fluas pli-malpli nord-orienten, fine norden. Ĉe Berbești ĝi disbranĉiĝas kaj formas insulon pli ol unu kilometron longan kaj 200 metrojn larĝan. Ĝi estas neloĝata, sed de ambaŭ flankoj atingebla per pontoj.

La nacia vojo DN18 sekvas la valon de Mara je preskaŭ ties tuta longo.

Kategorio:Riveroj en Rumanio
Kategorio:Akvokolekta areo de Tiso
Mireșu Mare

**Mireșu Mare** estas nomo de du lokoj en Rumanio:
* Mireșu Mare (Maramureș), komunumo en distrikto Maramureș
* Mireșu Mare (Prahova), vilaĝo en distrikto Prahova
Mireșu Mare (Prahova)

**Mireșu Mare** estas vilaĝo en la rumana distrikto Prahova. Ĝi apartenas al la komunumo Sângeru.

Mireșu Mare kunkreskis kun Mireșu Mic, norde de ĝi. La duobla vilaĝo situas ambaŭflanke de la rivero Sărat, kiu norde de ĝi enfluas en la riveron Cricovul Sărat.

Mireșu Mare posedas infanvartejon kaj ĝeneralan lernejon kun la klasoj 1 ĝis 8.

Kategorio:Vilaĝoj de distrikto Prahova
Kategorio:Vilaĝoj de Rumanio
Kategorio:Distrikto Prahova
Gábor Fodor

**Gábor Fodor,** laŭ hungarlingve kutima nomordo **Fodor Gábor** estas hungara politikisto, ministro, parlamentano, juristo, profesoro.

Gábor Fodor http://www.parlament.hu/internet/plsql/ogy_kpv.kepv_adat?p_azon=f319&p_ckl=38 naskiĝis la  1962 en Gyöngyös.

## Biografio 
Gábor Fodor frekventis gimnazion en sia naskiĝurbo inter 1977 kaj 1981, poste li plulernis en Scienca Universitato pri Eötvös Loránd, kie li akiris diplomon en 1987. Menciindas, ke lia studenta amiko estis Viktor Orbán kaj ankaŭ aliaj baldaŭaj politikistoj, eĉ ili fondis novan partion sen permeso en 1989. Inter 1989 kaj 1994 li instruis en la supre menciita universitato. Li estis parlamenta deputito inter 1990 kaj 2010 (kun interrompo en 1993, ĉar li ne konsentis kun la partia politiko). Li aliĝis al la liberaluloj en 1994, en la sama jaro kaj en 1995 li estis ministro pri eduko, ministro pri medio kaj akvo en la jaroj 2007 kaj 2008. En la jaroj 2008 kaj 2009 li estis partiestro de la liberaluloj. En 2010 li forlasis la politikon kaj li instruis, sed en 2013 li fondis novan liberalan partion, en la sekva jaro li denove estis elektita parlamentano. Li eksedziĝis havanta 2 gefilojn.

## Fontoj 
* hungarlingva hompaĝo
* hungarlingva biografio kun foto

Kategorio:Hungaraj politikistoj
Kategorio:Hungaraj ministroj pri edukado
Kategorio:Hungaraj ministroj pri medio
Kategorio:Hungaraj juristoj
Kategorio:Hungaraj profesoroj
Instituto de Teknologio Carnegie

eta|Hamerschlag Hall
La **Instituto de Teknologio Carnegie** (, mallonge **CIT**), estas la Altlernejo pri Inĝenieriko de la Universitato Carnegie Mellon de Picburgo, Pensilvanio, Usono. (Ĝi estis ankaŭ la nomo per kiu la tuta institucio estis konata inter la jaroj 1912 kaj 1967, antaŭ ties merĝo kun la Mellon Institute.) La altlernejo povas datigi sian originon el faondo fare de Andrew Carnegie de la *Carnegie Technical Schools* kaj ĝi estas nomita laŭ li. Nune, CIT havas sep departementojn de studo kaj ĝi estas rangita la 4a lande.

## Notoj 
## Bibliografio 
* 

## Eksteraj ligiloj 
* Carnegie Institute of Technology, oficiala retejo
* Carnegie Mellon Nanofabrication Facility

Kategorio:Universitatoj en Usono
Kategorio:Picburgo
Kategorio:Pensilvanio
HB9CV-anteno

dekstre|250px|konstruo de HB9CV-anteno
dekstre|200px|HB9CV-Antennen
La **HB9CV-Anteno** aŭ *Svisa Anteno*, estas anteno kun du elementoj. Ĝi konsistas el du dupolusoj de malsama longeco. Ĝi estis evoluita dum la 1950-aj jaroj fare de la radioamatoro Rudolf Baumgartner. Lia voksigno estas *HB9CV*. Frekvencoj uzataj estas VHF. Ĉar ĝi havas tre bonan direkto-sensivecon, ĝi estas uzata speciale por birado. Bestoj ekipitaj kun sendiloj ankaŭ estas biritaj per HB9CV-antenoj.

La atingo de tiu anteno estas ĉirkaŭ 4,1&nbsp;dBd ĝis 4,2&nbsp;dBd kaj estas pli alta ol tiu de ĉiuj aliaj du-elementaj antenoj.

## Literaturo 
* Rudolf Arthur Baumgartner Die HB9CV-Richtstrahlantenne, eld. Körner-Verlag Stuttgart 1961
* Karl Rothammel, Alois Krischke Rothammels Antennenbuch, eld. DARC Verlag,ISBN 3-88692-033-X Online 

## Eksteraj ligiloj 
* The 2-Element-HB9CV-Beam , konsultita la 31an de decembro 2011, en angla.

Kategorio:Amatora radio
Kategorio:Antenoj
Ŝoseaj pontoj ĉe Spálov

La **ŝoseaj pontoj ĉe Spálov** () estas du pontoj de la duaranga ŝoseo 288 inter Železný Brod kaj Vysoké nad Jizerou (Ĉeĥio). Ili transiras la riveron *Kamenice*, kelkdek metrojn antaŭ ties enfluo, kaj la fervojan linion inter Železný Brod kaj Tanvald. Iliaj voj-retaj numeroj estas respektive 288-006 kaj 288-007.

La pontoj estas ŝtalbetonaj kaj estis konstruitaj inter 1935 kaj 1938. De oktobro 2014 ili estas registrita kultura monumento; ilia numero de ÚSKP (*Ústřední seznam kulturních památek* = centra listo de kulturaj monumentoj) estas 105373.

La nomo de la pontoj devenas de la vilaĝo *Spálov*, kiu situas 500 metrojn oriente, kaj de la fervoja stacio samnoma, kiu estas tuj sude de la ponto.

Pro siaj malsamaj longecoj – la rivero estas pli larĝa ol la unutraka fervojo – la du pontoj estis realigitaj en malsamaj teknikoj: La parto super la rivero Kamenice estas arka, la parto super la fervojo traba. Kvankam la transiro estas ne orta, sed je sufiĉe akuta angulo, unu arko transpontas la tutan riveron; interaj pilieroj ne ekzistas.

## Bildoj 

Dosiero:Spalov_bridges_1938.jpg|La pontoj mallonge post la kompletigo
Dosiero:Mosty Spalov (5559).JPG|La rivera ponto de malsupte
Dosiero:Mosty Spalov (5564).JPG|La fervoja ponto

## Notoj 
## Vidu ankaŭ 
* Spálov

## Eksteraj ligiloj 
Kategorio:Transporto en Regiono Liberec
Kategorio:Pontoj en distrikto Semily
Kategorio:Pontoj en distrikto Jablonec nad Nisou
Kategorio:Transporto en Semily
Kategorio:Konstruaĵoj finitaj en 1938
Kastelo Denstedt

eta|Kastelo Denstedt
**Kastelo Denstedt** troviĝas en la komunumo Ilmtal-Weinstraße; tre proksimas Kastelo Kromsdorf.

## Historio 
Pro la robusteco de la muroj la kastelo ofte ankaŭ nomiĝas "burgo". Kiam ĝi estis konstruita tute malklaras. Kvankam la vilaĝo mem dokumente menciitis unuafoje en 874 oni ne scias kio tiutempe troviĝis sur la tereno de la nuna kastelo (ĉu simpla biendomo, ĉu nenio, ĉu io alia).

El la jaro 1206 estas konata kavalirdinastio kiu eble konstruigis la burgon. Al ili krome apartenis la rajtoj pri administrado pri Denstedt kaj aliaj vilaĝoj. Tamen ili neniam politike tro gravis. En la kuro de la 15-a jarcento ekposedis la tuton certa familio Gans. La Gansoj verŝajne alikonstruigis la kastelon en la nunan formon. Pro financaj kialoj okazis vendo en 1579 al la familio von Thangel. Sed la financaj problemoj kontinuiĝis kaj sekve la posedantoj ofte ŝanĝiĝis (i.a. Karl Friedrich Anton von Conta).

Post la Dua mondmilito la kastelo eksproprietigitis kaj iĝis sidejo de la Ruĝa Armeo. Poste ĝi estis parto de agrikultura kooperativo. En 2001 la intertempe treege kadukiĝinta kastelo aŭkcie venditis kaj restaŭritis. Nuntempe la kastelo gastigas porsanecan klubon.

## Eksteraj ligiloj 
* Informoj pri la burgo
* Restaŭradlaboroj
* Hejmpaĝo de Sportoklubo Denstedt

Denstedt
(16506) 1990 UH1

**(16506) 1990 UH1** estas asteroido de la asteroida zono malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1990
Tanvald

**Tanvald** estas urbo en Ĉeĥio, en Regiono Liberec, en distrikto Jablonec nad Nisou. Ĝi situas ĉe la enfluejo de rivero Desná al rivero Kamenice. Vivas ĉi tie  ().

## Historio 
La unua historia mencio de Tanvald estas el la jaro 1586, kiel kolonio de arbohakistoj ( *Tannwald* = abia arbaro). Fine de la 18-a kaj komence de la 19-a jarcento ekestis industrio, unue vitroŝlifado, ŝpinado kaj teksado, poste maŝinkonstruado.

## Loĝantaro 
## Partoj de urbo 
* Šumburk nad Desnou (sude, ekde 1942)
* **Tanvald**
* Žďár (ekde 1848, norde)

## Ĝemelecoj 
* 
* 
* 


Kategorio:Urboj en distrikto Jablonec nad Nisou
Kategorio:Municipoj en distrikto Jablonec nad Nisou
Kategorio:Urboj en Bohemio
Kategorio:Setlejoj en Jizera montaro
16505 Sulzer

'*16505 *Sulzer'''* estas asteroido de la asteroida zono malkovrita la  de la germanaj astronomoj Freimut Börngen kaj Lutz D. Schmadel elde la Observatorio Karl Schwarzschild en Tautenburg (Germanio).

## Nomo 
Ĝi estis nomita en memoro de *Robert Sulzer-Forrer'' (1873–1953), svisa sociale inspirita industriestro de Vinterturo kaj elstara inĝeniero kun bonega talento por praktika realigo. Li estis entuziasma observanto de la naturaj fenomenoj kaj pioniro en teknikoj de rapidega filmado.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Freimut Börngen
Kategorio:Malkovrita de Lutz D. Schmadel
Kategorio:Astronomiaj objektoj malkovritaj en 1990